Jaan Krüner

Jaan Krüner (1. mai 1889 Sangaste vald – 6. aprill 1965 Zürich) oli eesti rohuteadlane.

Ta andis 1912. aastal Kaasani ülikooli juures cum laude apteekri abilise eksami,  1917. aastal lõpetas Tartu ülikooli proviisorina. Eesti Üliõpilaste Seltsi vilistlane.

Jaan Krüner osales Vabadussõjas, oli 1918–1920 Eesti sõjaväe rohtude kesklao ülem, seejärel 3. Diviisi apteegi ja Tartu linna haigemaja apteegi juhataja. Töötas Tartu Linnaapteegis, 1927–1930 Krüüdneri, hiljem kuni 1932. aastani Türi linnaapteegi juhataja, seejärel kuni 1944. aastani Rannu apteegi juhataja ja omanik. 

1944. aastal põgenes Saksamaale, alates 1951. aastast elas Šveitsis.

 Kirjandus 
Bernhard Mäelo. Apteeker Jaan Krüner surnud. Välis-Eesti, 8. mai 1965, nr. 9, lk. 2.

Kategooria:Eesti farmatseudid
Kategooria:Rohuteadlaste Koja liikmed
Kategooria:Vabadussõja veteranid
Kategooria:Eesti Üliõpilaste Seltsi liikmed
Kategooria:Eestlased Šveitsis
Kategooria:Sündinud 1889
Kategooria:Surnud 1965